కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
నా పెళ్లి అక్కడే జరుగుతుందంటున్న జాన్వి కపూర్
బాలీవుడ్ నటి జాన్వి కపూర్ తన పెళ్లి గురించి ఆసక్తికర విషయాలను వెల్లడించారు. తాను పెళ్లంటూ చేసుకుంటే శ్రీవారి ఆశీర్వాదంతో పవిత్ర పుణ్యక్షేత్రం అయిన తిరుపతిలోనే జరుగుతుందని తెలిపారు.
Samayam Telugu | Updated:
Sep 9, 2019, 04:12PM IST
నా పెళ్లి అక్కడే జరుగుతుందంటున్న జాన్వి కపూర్
పెళ్లంటూ చేసుకుంటే తిరుపతిలోనే చేసుకుంటానని అంటున్నారు అలనాటి తార శ్రీదేవి పెద్ద కుమార్తె జాన్వి కపూర్ . ప్రస్తుతం ఆమె ‘గుంజన్ సక్సేనా- ది కార్గిల్ గర్ల్’ సినిమాలో నటిస్తున్నారు. ఈ సినిమా ప్రచార కార్యక్రమంలో భాగంగా తన వ్యక్తిగత జీవితం గురించి పెళ్లి గురించి ఓ ప్రముఖ మ్యాగజైన్‌తో మాట్లాడారు. ‘నా పెళ్లి నాకు కావాల్సిన వారి సమక్షంలో జరగాలి. అంతా రియలిస్టిక్‌గా అనిపించాలి. అయితే భారీగా, హంగామాతో మాత్రం ఉండకూడదు. నా పెళ్లి ఎటూ ఎంతో సంప్రదాయబద్ధంగాజరుగుతందని తెలుసు. నేను పెళ్లంటూ చేసుకుంటే తిరుపతిలోనే చేసుకుంటాను. పెళ్లికి కాంజీవరం జరీ చీర కట్టుకుంటాను. పెళ్లయ్యాక నాకు ఎంతో ఇష్టమైన దక్షిణాది వంటకాలు ఇడ్లీ సాంబార్, పెరుగన్నం, పాయసంతో ఘనంగా విందు ఇస్తాను’ అన్నారు.
అనంతరం కాబోయేవాడు ఎలా ఉండాలో వివరిస్తూ.. ‘నేను పెళ్లి చేసుకోబోయే వ్యక్తి చాలా టాలెంటెడ్ అయి ఉండాలి. తాను చేసే పనిపై ఇష్టం, గౌరవం ఉండాలి. అతని నుంచి నేను ఎన్నో విషయాలు నేర్చుకోగలగాలి. ముఖ్యంగా అతనికి హాస్యచతురత కలిగి ఉండాలి. మొత్తానికి నేనంటే పిచ్చి ప్రేమ కలిగి ఉండాలి’ అని తెలిపారు. అయితే గతంలో జాన్వి తన పెళ్లి గురించి మాట్లాడుతూ.. తనకు ఇటలీ అంటే ఎంతో ఇష్టమని తన పెళ్లంటూ జరిగితే ఇటలీలోని ప్రదేశాల్లోనే జరగాలని అన్నారు. ఇప్పుడేమో తిరుపతిలో చేసుకుంటానని అంటున్నారు. అయితే జాన్వి తల్లి శ్రీదేవికి తిరుపతి అంటే ఎంతో ఇష్టం. ప్రతీ సినిమా మొదలవడానికి ముందు విడుదల అవడానికి ముందు జాన్వి తిరుపతి వెళ్లి స్వామివారిని దర్శించుకుంటూ ఉంటారు.
https://www.instagram.com/p/B2Lj6R4AFiv/
జాన్వి నటిస్తున్న ‘గుంజన్ సక్సేనా’ సినిమాపై ప్రేక్షకుల్లో మంచి అంచనాలు ఉన్నాయి. శరణ్ శర్మ సినిమాకు దర్శకత్వం వహిస్తున్నారు. వచ్చే ఏడాది మార్చి 13న సినిమా ప్రేక్షకుల ముందుకు రానుంది. ‘దఢక్’ సినిమా తర్వాత జాన్వి నటిస్తున్న రెండో చిత్రమిది. దీంతో పాటు ఆమె రాజ్‌కుమార్ రావుకి జోడీగా ‘రూహీ అఫ్జా’, కార్తిక్ ఆర్యన్‌కు జోడీగా ‘దోస్తానా’ సినిమాలతో బిజీగా ఉన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.